Теодор Траянов
Хармония

chitanka.info

Земята сънно трепва,

разгъва гръд свенлива,

целувката очаква

на първий слънчев зрак,

а нейното мечтание

простора с плам залива,

хор ангели събужда

по син невидим бряг!

И като пламнал хищник

се слънцето навежда,

сълзи на чиста радост

във погледа горят,

два бляна възсияват,

опити от надежда,

прегърнати се носят

в надсмъртен вечен път!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.